Bunga texnik ishlar bajarilishi va havo kemasi rejalashtirilgan vaqtda uchishga tayyor emasligi sabab bo‘lgan. Foto: Kun.uz 2023 yil 28 dekabr kuni HY101/102 Toshkent – Nyu-York – Toshkent yo‘nalishi bo‘yicha qatnov 6 soat-u 20 daqiqaga kechiktirildi. Uzbekistan Airways xabariga ko‘ra, bunga texnik ishlar bajarilishi va havo kemasi rejalashtirilgan vaqtda uchishga tayyor emasligi sabab bo‘lgan. Reys quyidagi o‘zgartirilgan jadvalga muvofiq amalga oshiriladi: HY101 qatnovi  Toshkentdan jo‘nab ketish - soat 13:00 da, mahalliy vaqt;  Nyu-Yorkka yetib kelish - soat 16:10 da, mahalliy vaqt; HY102 qatnovi  Nyu-Yorkdan jo‘nab ketish - soat 17:45 da, mahalliy vaqt  Toshkentga yetib kelish - soat 15:45 da (ertasi kuni), mahalliy vaqt Aviakompaniyaning texnik xizmati mutaxassislari havo kemasini rejalashtirilgan parvozga tayyorlash bo‘yicha barcha zarur ishlarni olib borayotgani aytiladi.